న్యూఢిల్లీ, జూన్ 16: మీరు కొత్తగా బ్యాంకు ఖాతా తెరవాలనుకుంటున్నారా? ఆధార్ లేకపోతే తెరవలేరు. అంతే కాదు.. మీకు ఇప్పటికే ఉన్న బ్యాంకు ఖాతాలను డిసెంబరు 31లోగా ఆధార్తో అనుసంధానం చేయకపోతే ఆయా ఖాతాలు చెల్లవు. అంతే కాదు.. రూ.50 వేలకు మించి జరిపే ప్రతి లావాదేవీకీ పాన్(శాశ్వత ఖాతా సంఖ్య)తో పాటు ఆధార్ నంబర్ను పేర్కొనాల్సిందే. ఈ మేరకు కేంద్ర రెవెన్యూ శాఖ ఉత్తర్వులు జారీ చేసింది. ఒకటికి మించి పాన్కార్డులు తీసుకుని పన్ను ఎగవేతలకు పాల్పడుతున్నవారికి అడ్డుకట్ట వేసేందుకు పాన్-ఆధార్ అనుసంధానం చేయనున్నట్టు ప్రభుత్వం 2017 బడ్జెట్లో ప్రకటించిన సంగతి తెలిసిందే. ఈ క్రమంలోనే.. ద్రవ్య అక్రమ చలామణి నిరోధక (రికార్డుల నిర్వహణ) నిబంధనలు, 2005ను సవరిస్తూ రెవెన్యూ శాఖ ఈ నోటిఫికేషన్ను జారీ చేసింది. దాని ప్రకారం..రూ.50 వేలకు మించి నగదు లావాదేవీలు జరిపే వ్యక్తులు/సంస్థలు/భాగస్వామ్య సంస్థలు పాన్ లేదా ఫారం60తోపాటు ఆధార్ సంఖ్యను తప్పనిసరిగా పేర్కొనాల్సి. ఇది జూన్ 1 నుంచి అమల్లోకి వచ్చినట్టు రెవెన్యూ శాఖ పేర్కొంది.జూన్ 1 నాటికి, ఆ తర్వాత సమయానికి ఆధార్ నంబర్ లేనివారు.. ఖాతా తెరవాలన్నా, రూ.50 వేలకు మించి నగదు లావాదేవీలు జరపాలన్నాఆధార్ కోసం దరఖాస్తు చేసుకున్న సంఖ్య (ఎన్రోల్మెంట్ నంబర్) ఇవ్వడం తప్పనిసరి. అలాగే.. బ్యాంకుల్లో ఖాతా తెరిచిన ఆరునెలల్లోపు ఆధార్ నంబర్ ఇవ్వాల్సిందే.కంపెనీలు ఖాతా తెరవాలంటే.. మేనేజర్ల/కంపెనీ తరఫున వ్యవహారాలు చక్కబెట్టే ఉద్యోగుల ఆధార్ నంబర్లను ఇవ్వాలి.అధికారిక ధ్రువీకరణ పత్రాలు లేకుండా.. గరిష్ఠంగా రూ.50 వేలు లోపు డిపాజిట్లు చేయడానికి వీలుండేలా తెరిచే జన్ధన్ వంటి చిన్న ఖాతాలకు సైతం నిబంధనలను కఠినతరం చేశారు. అలాంటి ఖాతాలను కోర్బ్యాంకింగ్ సొల్యూషన్ (ఇతర బ్యాంకులతో అనుసంధానమై) ఉన్న బ్యాంకు శాఖల్లోనే తెరవాలి. కోర్బ్యాంకింగ్ సొల్యూషన్ లేకున్నప్పటికీ.. చిన్న ఖాతాల్లో విదేశాల నుంచి డబ్బు జమ కాకుండా మాన్యువల్గా పర్యవేక్షించే అవకాశం ఉన్న శాఖల్లో తెరవచ్చు. దీనివల్ల.. సదరు ఖాతాల ద్వారా ద్రవ్య అక్రమ చలామణీ జరిగితే తెలిసిపోతుందని రెవెన్యూ శాఖ పేర్కొంది. మొత్తమ్మీద.. రూ.50 వేలు అంతకు మించి జరిపే లావాదేవీలపైనా, వేరే దేశాలకు/వేరే దేశాల నుంచి నగదు బదిలీలకు సంబంధిత వ్యక్తుల గుర్తింపు తప్పనిసరి చేయడం వల్ల.. అక్రమ ద్రవ్య చలామణిపై ప్రభుత్వం పూర్తిస్థాయిలో నిఘా వేయడానికి ఈ నిబంధనలు ఉపయోగపడనున్నాయి.
newdhilly, joon 16: meeru kottagaa byaanku khata teravalanukuntunnara? adhar lekapothe teravaleru. anthe kaadu.. meeku ippatike unna byaanku khaataalanu disembaru 31loga aadhaartho anusandhaanam cheyakapothe aayaa khaataalu chellavu. anthe kaadu.. roo.50 velaku minchi jaripe prati lavadeviki pan(saashwata khata sankhya)thoo paatu adhar nambarnu perkonalsinde. ee meraku kendra revenue saakha uttarvulu jaarii chesindi. okatiki minchi paankaardulu teesukuni pannu egavetalaku paalpadutunnavaariki addukatta vesenduku pan-adhar anusandhaanam cheyanunnattu prabhutvam 2017 badjetlo prakatinchina sangati telisinde. ee kramamlone.. dravya akrama chalamani nirodhaka (rikaardula nirvahana) nibandhanalu, 2005nu savaristuu revenue saakha ee notificationnu jaarii chesindi. daani prakaaram..roo.50 velaku minchi nagadu lavadevilu jaripe vyaktulu/samsthalu/bhagaswamya samsthalu pan leda faaram60thopaatu adhar sankhyanu tappanisarigaa perkonalsi. idhi joon 1 nunchi amalloki vachinattu revenue saakha perkondi.joon 1 naatiki, aa tarvaata samayaniki adhar nambar lenivaaru.. khata teravalanna, roo.50 velaku minchi nagadu lavadevilu jarapalannadhar kosam darakhastu chesukunna sankhya (enrolment nambar) ivvadam tappanisari. alaage.. byaankullo khata terichina aarunelallopu adhar nambar ivvalsinde.companylu khata teravalante.. manejarla/company tarafuna vyavahaaraalu chakkabette udyogula adhar nambarlanu ivvali.adhikaarika dhruveekarana patraalu lekunda.. garishtamgaa roo.50 velu lopu depaajitlu cheyadaaniki veelundela teriche jandhan vanti chinna khaataalaku saitam nibandhanalanu kathinataram chesaru. alanti khaataalanu corbanking solution (itara byaankulatho anusandhaanamai) unna byaanku saakhallone teravali. corbanking solution lekunnappatiki.. chinna khaataallo videsala nunchi dabbu jama kakunda manyuvalga paryavekshinche avakaasam unna saakhallo teravacchu. deenivalla.. sadaru khatala dwara dravya akrama chalaamanii jarigithe telisipotundani revenue saakha perkondi. mottammeeda.. roo.50 velu antaku minchi jaripe lavadevilapaina, vere deshaalaku/vere deshaala nunchi nagadu badileelaku sambandhita vyaktula gurtimpu tappanisari cheyadam valla.. akrama dravya chalaamanipai prabhutvam puurtisthaayiloo nigha veyadaaniki ee nibandhanalu upayogapadanunnaayi.